NaiveNeuron/SloPal huggingface dataset:
Ľupták, Pavel, poslanec NR SR (2024-04-24):
Vážený pán predsedajúci, dovoľte, aby som vám ako spoločný spravodajca predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony, tlač 130. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov. Národná rada Slovenskej republiky uznesením č. 117 z 13. februára 2024 pridelila vládny návrh zákona, tlač 130, týmto výborom Národnej rady Slovenskej republiky: Výboru Národnej rady pre financie a rozpočet, ústavnoprávnemu výboru a Výboru Národnej rady pre hospodárske záležitosti. Určila zároveň Výbor Národnej rady SR pre financie a rozpočet ako gestorský výbor a aj lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov a ktorým bol návrh zákona pridelení, neoznámili v určenej lehote gestorskému výboru žiadne stanovisko. K predmetnému návrhu zákona zaujali výbory Národnej rady Slovenskej republiky tieto stanoviská, a to vlastne Výbor Národnej rady pre financie a rozpočet, ústavnoprávny výbor a Výbor Národnej rady pre hospodárske záležitosti. Z uznesenia výborov Národnej rady s uvedeným, uvedených pod bodom III tejto správy vyplývajú pozmeňujúce a doplňujúce návrhy, ktoré sú uvedené pod borom IV tejto správy. Gestorský výbor odporúča o návrhoch výboru Národnej rady hlasovať takto: O bodoch spoločnej správy č. 1 – 20 a 22 – 31 hlasovať spoločne s návrhom gestorského výboru a teda schváliť. O bode spoločnej správy č. 21 hlasovať s návrhom gestorského výboru a bod č. 21 nechváliť. Gestorský výbor na základe stanovísk výborov k vládnemu návrh zákona, tlač 130, odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov, tlač 130a, bola schválená uznesením gestorského výboru č. 60 zo 17. apríla 2024. Týmto uznesením výbor zároveň poveril spoločného spravodajca Pavla Ľuptáka, aby na schôdzi Národnej rady informoval o výsledku rokovania výborov a navrhol Národnej rade postup pri hlasovaní. Ďakujem, skončil som a, pán predsedajúci, otvorte rozpravu.
Vaľová, Jana, poslankyňa NR SR (2021-07-23):
Ďakujem veľmi pekne. Pán kolega Blaha, úplne s tebou súhlasím, že toto riadenie štátu sa podobá na fašistický štát, a hovoria to už bežne ľudia na uliciach a hovoria to už aj Česi a hovoria to už aj iné krajiny. Videli ste včera TA3, kedy pán Ándor... Šándor And... Andor Šándor, takto, aby som sa nezmýlila, má podobné meno, bezpečnostný analytik, povedal: „Čo sa deje na Slovensku, sú eštebácko-gestapácke metódy.“ Čo bolo gestapo, preboha?! Veď gestapo bola zložka bezpečnostná fašistického štátu. Veď už takto nás označujú aj Česi a nielen Česi, ale aj všetky štáty, ktoré vlastne pozerajú, čo sa na tom Slovensku deje. Vy rozprávate, že my sme zodpovední, alebo niektorí rozprávali, ste im vraveli, že ste boli vonku medzi ľuďmi, že sa stali úrazy. Preboha, veď rozdeľujete ľudí a že vakcína je úsmev. Kto sa na tom Slovensku usmieva? Veď ľudia sú znechutení, rodiny sa medzi sebou celé vadia, že vakcína je sloboda. Veď to je totálne násilie, čo tu robíte. Keď sme boli s chorvátskym veľvyslancom, bol tam pán Potocký aj pani Tabák, a veľvyslanec Chorvátska povedal, že idú plošne očkovať, že idú plošne testovať všetkých ľudí. Viete prečo, lebo povedali, že takto im nákazu rozširujú očkovaní ľudia, aby vedeli, koľko nákazy a koľkí ochoreli a koľkí sú chorí. O čom to rozprávate? A ďalšia vec, vojaci idú na misiu na Cyprus, vojaci idú na misiu do Lotyšska. Vy urobíte výberové konanie a potom im poviete, keď sa nechcú zaočkovať, že nikam nepôjdeš. Čo to je za diskriminácia? Lebo nie si zaočkovaný a rovno si dáš Johnson and Johnson, im voláte. Však asi 80 vojakov sa nechce dať zaočkovať. Veď vy tých ľudí nútite, lebo prichádzajú o svoje financie, prichádzajú o prácu, o všetko. A koľko ľudí je chorých a koľko ľudí zomrelo? Veď ja som včera bola u kaderníčky a mi povedala, že babka po očkovaní, jej opuchla celá ruka, nevie s rukou hýbať už šesť týždňov a nikto jej nevie pomôcť, lebo tam bola dobrovoľne.
Laurenčík, Milan, podpredseda NR SR (2020-06-09):
S reakciou na faktické poznámky pán poslanec Marián Viskupič.
Blaha, Ľuboš, podpredseda NR SR (2024-01-17):
Pán poslanec Michal Šipoš.
Náhlik, Peter, poslanec NR SR (2014-03-25):
Ďakujem, pán predseda,. Vážené kolegyne, kolegovia, vážený pán minister. Dovoľte mi ako určenému spravodajcovi výboru predniesť spoločnú správu o výsledku prerokovania návrhu na vyslovenie súhlasu Národnej rady Slovenskej republiky s Pekinskou zmluvou o audiovizuálnych umeleckých výkonoch, tlač 886. Návrh pridelil predseda Národnej rady Slovenskej republiky svojím rozhodnutím č. 894 z 27. februára 2014 na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor predseda Národnej rady Slovenskej republiky určil Výbor Národnej rady Slovenskej republiky pre kultúru a médiá. Určené výbory prerokovali návrh na vyslovenie súhlasu v stanovenej lehote. Ústavnoprávny výbor uznesením č. 396 z 11. marca 2014 odporučil Národnej rade vysloviť súhlas. Výbor pre kultúru a médiá uznesením č. 139 z 11. marca 2014 odporučil Národnej rade vysloviť taktiež súhlas. Gestorský výbor odporúča Národnej rade Slovenskej republiky po prvé, vysloviť súhlas s Pekinskou zmluvou v nasledujúcom znení: V súlade s článkom 11 ods. 2 zmluvy Slovenská republika vyhlasuje, že vo svojich právnych predpisoch stanovila podmienky uplatňovania práva na primeranú odmenu; po druhé, aby rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Súčasne ma výbor určil za spravodajcu výborov a poveril ma, aby som informoval Národnú radu Slovenskej republiky o výsledku rokovania vo výboroch. Návrh na uznesenie Národnej rady Slovenskej republiky tvorí prílohu tejto správy. Predmetná správa o výsledku prerokovania bola schválená uznesením Výboru Národnej rady Slovenskej republiky pre kultúru a médiá č. 142 zo dňa 18. marca 2014. Ďakujem, pán predseda, skončil som, prosím, otvorte rozpravu.
Hrnčiar, Andrej, podpredseda NR SR (2018-02-08):
Pán poslanec má záujem o doplňujúcu otázku. Nech sa páči.
Lipšic, Daniel, poslanec NR SR (2015-07-01):
Pán podpredseda, už včera hovoril pán predseda, že nefungujú tu zariadenia, že to bude riešiť a že to už rieši, tak vás poprosím, nekomentujte to. Dobre?
Glváč, Martin, podpredseda NR SR (2016-10-27):
Ďakujem. Pán poslanec Matovič, chcete zaujať stanovisko ako spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Jána Budaja, Viery Dubačovej a Ota Žarnaya na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov. Návrh zákona má parlamentnú tlač 283, návrh na jeho pridelenie na prerokovanie výborom je v rozhodnutí 286. Nech sa páči, dávam slovo pánovi poslancovi Budajovi, aby návrh zákona uviedol. (Rokovanie o návrhu poslancov Národnej rady Slovenskej republiky Jána Budaja, Viery Dubačovej a Ota Žarnaya na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov , tlač 283.)
Richter, Ján, minister práce, sociálnych vecí a rodiny SR (2015-09-17):
Ďakujem pekne za slovo, pán podpredseda Národnej rady. Vážené panie poslankyne, páni poslanci, vládnym návrhom zákona, ktorým sa mení zákon č. 461/2003 Z. z. o sociálnom poistení v znení neskorších predpisov, vláda Slovenskej republiky realizuje opatrenie na podporu rodín s deťmi, ktoré je súčasťou takzvaného druhého sociálneho balíčka. Predložený vládny návrh zákona sleduje zlepšenie sociálnej a finančnej situácie osôb, ktoré pred nástupom na materskú dovolenku vykonávali zárobkovú činnosť a boli nemocensky poistené. Vládnym návrhom zákona sa podporujú rodičia detí, respektíve osoby, ktoré prevzali deti do osobnej starostlivosti, pred ich narodením vykonávali zárobkovú činnosť a boli nemocensky poistené, a to zvýšením materského zo súčasných 65 % denného vymeriavacieho základu na úroveň 70 %. Ďakujem, skončil som.
Danko, Andrej, podpredseda NR SR (2023-12-15):
Reagujte na pána Gröhlinga, dobre?
Šipoš, Michal, poslanec NR SR (2024-01-09):
Ďakujem pekne. Pán poslanec Lackovič, chcem sa vám poďakovať za vaše vystúpenie, chcem vypichnúť niektoré veci, ktoré ste spomínal, a možno niektoré doplniť. Čo je na jednej strane úsmevné a na druhej strane je to veľmi závažné, je tá informácia, ktorú ste spomínali, že poslanec Mažgút, ktorý je známy vytrhovaním káblov z iných, cudzích áut, ani len nevedel, či je v zákone, ktorý, o ktorom teraz rokujeme, či sa tam idú, či sa ide rušiť špeciálna prokuratúra. Tak toto je vizitka poslancov koalície, ktorí na jednej strane vedia ničiť cudzí majetok, na druhej strane, ak sa jedná o tak dôležitý zákon, tak ani nevedia, čo v tom zákone je. Samozrejme, už nebudem to rozvádzať, ale ďakujem aj za zdôvodnenie, že nie je dôvod v tomto, pri tomto zákone na skrátené legislatívne konanie. No a čo sa týka tohto zákona, tak je to evidentná pozvánka pre zlodejov na Slovensko. Nielen pre tých zlodejov, ktorí tu kradli doteraz, nielen pre tých zlodejov, ktorí tu robili kšefty na najvyšších politických postoch, ale poďme si pozvať aj zlodejov zo zahraničia, veď prečo nie. Tu sa bude, tu sa oplatí kradnúť, keď prijeme tento zákon. No a 35-tisíc eur je hranica, kedy keď po schválení tohto zákona niekto na Slovensku niečo ukradne, tak za čokoľvek, tak je veľká šanca, že dostane len podmienku. Toto je krásne vizitka vládnej koalície, ktorá tu potichučku sedí, majú tu osem poslancov, slovom osem poslancov, ktorí sa tvária, že chodia do roboty, a popritom idú znižovať tresty, popritom idú pozývať zlodejov na Slovensko. A pán minister Susko, ktorý tu včera ešte sedel, tak už aj ten zdrhol. Toto je ich vizitka. Ďakujem pekne.
Paška, Pavol, predseda NR SR (2013-09-18):
Pán poslanec Kamenický.
Pellegrini, Peter, podpredseda NR SR (2020-05-13):
Ďakujem pekne. Dávam slovo spoločnej spravodajkyni, pani predsedníčke výboru pre zdravotníctvo, pani poslankyni Jane Cigánikovej, aby informovala Národnú radu o výsledkoch rokovania o tomto návrhu zákona a aby odôvodnila návrh a stanovisko gestorského výboru. Nech sa páči, pani spravodajkyňa.
R. Kaliňák, podpredseda vlády a minister vnútra SR: (2008-12-02):
Návrh vychádza z pôvodného znenia zákona, ktorý sme v tomto pléne schvaľovali. Myslím si, že tento zákon je výsledkom dlhoročnej práce rezortu vnútra, ktorý postupne s menšími či väčšími úspechmi sa snažil komplexný zákon a nový zákon o pravidlách cestnej premávky do parlamentu presadiť. Myslím si, že ide o veľmi zásadný zákon, ktorý zmení súčasnú situáciu na našich cestách. Intenzívne bojujeme s nepriaznivými číslami úmrtnosti a vážnych dopravných nehôd na našich cestách. Ako už pred chvíľkou povedal pán poslanec Lipšic, ja si myslím, že v tomto prípade tento zákon je dobrou zbraňou na pirátov na našich cestách. Myslím si, že sme  urobili zásadné úpravy, ktoré smerujú aj k prevencii, ktoré dokážu znížiť nehodovosť a znížiť úmrtnosť na cestách nielen tým, že začnú vodiči slušnejšie jazdiť a prispôsobia sa novému zákonu, ale aj tým, že urobíme niektorých účastníkov cestnej premávky viditeľnejšími. A budú používať možno aj ochranné prostriedky, ktoré sú omnoho bezpečnejšie a viac chránia. V tomto zákone je zahrnutých niekoľko, myslím si, asi 17 pripomienok aj opozičných poslancov, ktorí vždy vyčítali tejto vláde, že nereaguje na pripomienky. Niektoré sme vynechali, páni poslanci, pretože sa nám javia ako nesprávne. Dovoľte, aby sme s niektorými nesúhlasili. Ale to už je v súvislosti s tým, že máme na tento názor aj iný zákon. Napriek tomu si myslím, že v zásadných veciach tento zákon prechádza celým politickým spektrom, a preto očakávam aj jeho širokú podporu. Tento zákon si nikdy neosoboval tendenciu, že by chcel byť zákonom politickým, že by chcel nejakým spôsobom vyzdvihovať tú či onú stranu, ale predovšetkým si osvojoval to, že chce viacej a intenzívnejšie chrániť našich občanov. Myslím si, že väčšina pozmeňujúcich návrhov bola zapracovaná, samozrejme, v pléne. Uvidíme z rozpravy, aké pozmeňujúce návrhy nám vyplynú. Na záver sa, samozrejme, k nim vyjadrím. V každom prípade verím, že tento zákon si nájde širokú podporu v tejto snemovni. Ďakujem pekne.
Pčolinský, Peter, podpredseda NR SR (2022-12-07):
Vážené pani poslankyne, vážení páni poslanci, otváram siedmy rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie neúčasti nepožiadal žiadny poslanec. Podľa odsúhlasenej zmeny programu pristúpime k rokovaniu o Správe špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2021 . Správa je uverejnená pod parlamentnou tlačou 1089. Dávam slovo špeciálnemu prokurátorovi Danielovi Lipšicovi, aby správu uviedol, nech sa páči, máte slovo.
Susko, Boris, poslanec NR SR (2015-11-20):
Dajte hlasovať teraz, prosím, o bode 5 pozmeňujúceho návrhu pána poslanca Lipšica.
Beluský, Martin, poslanec NR SR (2022-03-18):
Ďakujem za faktické poznámky. Ešte doplním, že, tak ako povedali aj moji kolegovia, my týmto návrhom zákona ukazujeme iba na jednu z mnohých absurdít, ktoré v tej dohode nemajú absolútne čo robiť, a cieľom je vlastne aj to, aby si ľudia uvedomili, že čo vlastne tá naša vláda Slovenskej republiky vyrokovala, respektíve s čím súhlasila, lebo to sa nedá povedať, že by tam nejaké rokovanie asi bolo, že by sa tam vyjednávali navzájom nejaké pozície, pretože to skôr vyzerá, že to, čo nám bolo položené na stôl, tak s tým sme, s tým naša vláda jednoducho súhlasila. A ešte chcem povedať, že aj vzhľadom na to, ako sa vyvíja teraz tá situácia na trhoch s cenami ropy, čo sme, samozrejme, keď sme predkladali tento návrh zákona, nevedeli, lebo vtedy ten konflikt ešte nebol, tak je to ešte aj celkom aktuálny návrh, pretože keby tento návrh platil aj len dočasne, že by napríklad na tri mesiace alebo na šesť mesiacov by bolo odpustené platenie týchto dvoch daní, tak by to podľa mňa veľmi pomohlo občanom Slovenskej republiky a tam by bolo naozaj potrebné sa zaoberať aj rozširovaním nielen na potrebu nejakých fyzických osôb, ale možno aj nejakej právnickej osoby, aby jednoducho tá ekonomika, logistika a vôbec tá mobilita fungovala aj naďalej a možnože práve vďaka tomuto by sme to vedeli zabezpečiť. Ďakujem.
Hrnčiar, Andrej, podpredseda NR SR (2017-10-17):
Pani poslankyňa Bašistová.
Kazda, Radovan, poslanec NR SR (2021-12-08):
Pán poslanec, vy ste vyčítali, že táto vláda odporúča občanom, aby šetrili na energiách a nie, aby im dala 500 eur priamo na podporu, no ale zároveň ste citovali vlastne odporúčania Úradu pre reguláciu sieťových odvetví. Úrad pre reguláciu sieťových odvetví je nezávislý úrad, nie je vládou, to asi neviete presne, čo je. Za vašich čias to bol závislý úrad, ale je to naozaj nezávislý úrad. Ale aj keby to, aj keby to tvrdila vláda, čo je na tom zlé, preboha, veď šetrenie energiou je naprosto dôležité a platí bez ohľadu na to, že aká je cena elektriny alebo plynu. To šetrenie je naprosto dôležité preto, aby vedel každý občan ušetriť nejaké prostriedky z energií a neplytval nimi. Čo sa týka vášho návrhu rozdeliť celú sumu bezúčelovo a navyše teda 500 mil., tak tento návrh v porovnaní s tým, ktorý tu teraz leží, nemá žiaden motivačný účinok pre očkovanie, a dokonca ani nerieši teda tú distribúciu dotknutým podnikom. Vieme, že teraz sa rieši nejaká novela, ale nemá absolútne žiadny účinok ten motivačný, ten, o ktorom, ten návrh, o ktorom vy hovoríte, a je to naozaj v prípade, v tomto stave by to naozaj boli vyhodené peniaze, žiaľ, veľmi veľkou záťažou pre rozpočet verejných financií. A ja, samozrejme, netvrdím, že dôchodcovia nepotrebujú peniaze, ale tento návrh naozaj nie je momentálne v tejto situácii absolútne prijateľný. A ešte by som naozaj chcel sa dotknúť toho, že čo ste vy a teda vaša strana robila pre podporu očkovania. Až do minulého týždňa ste nijakým spôsobom voličov nemotivovali k očkovaniu.
Mikloš, Ivan, poslanec NR SR (2013-12-11):
Nevylučujem to. Dokonca ja som viackrát aj písal o tom, že existuje veľká podobnosť medzi expremiérom Mečiarom a premiérom Ficom z hľadiska toho, v akej hojnej miere používajú populizmus, demagógiu, nemajú problém klamať. Čiže nevylučujem to. Dokonca by som nevylučoval ani to, že on aj vedomej lži uverí. A taký bol Mečiar. Proste to bol presne Mečiar, ktorý proste vedome klamal. Ale on bol aj preto tak presvedčivý, že on aj vedomej lži uveril. Čiže je neviem vylúčiť, samozrejme, ani túto alternatívu. Dokonca možno je aj pravdepodobnejšia. Faktom ale je, že ak to tak je, tak potom už naozaj dosiahol tie takmer nemysliteľné mečiarovské výšky, pri ktorých som ani nepredpokladal, že ich niekto zopakuje. Ale neviem vylúčiť ani túto alternatívu, samozrejme. Myslím si, že nakoniec dôkazom toho, ako to je, bude aj to, ako sa vlastne pán premiér rozhodne z hľadiska prezidentskej kandidatúry, či to teda prezidentský rozpočet je alebo nie je, či dôvodom toho zavádzania a mätenia verejnosti je táto skutočnosť. Faktom ale je, že u pána ministra financií viem na 100 % povedať, že on tomu určite rozumie. On určite rozumie presne, aký je rozdiel medzi veľkosťou konsolidačných opatrení a veľkosťou konsolidačného úsilia. A nieže určite tomu rozumie, som si na 100 % istý, že tomu rozumie. Nie som si istý, či rozumie týmto rozdielom pán premiér Fico. A z tých jeho vyjadrení na tom sneme, no ak im rozumie a ak to vie, vyplýva, tak potom je naozaj skvelý, potom dokonca si dovolím povedať, že Mečiara aj prekonal. (Potlesk.)
Fecko, Martin, poslanec NR SR (2018-12-03):
Ďakujem, páni kolegovia. No, pán kolega Jurzyca, presúvam túto otázku na navrhovateľa, aby teda odpovedal. No a chcem veriť, že budú poľnohospodári s tým spokojní a že urobíte maximum, predkladatelia, proste, aby sa to nedalo zneužívať, pretože je to na vašom, vašej hlave. A budem to aj kontrolovať. Takže pokiaľ budú nejaké podnety, samozrejme, budete o tom vedieť a chcem veriť, že tá precíznosť, ktorá je teraz tu deklarovaná, že budeme aj to, aj to, aj to požadovať, že sa to zrealizuje aj v praxi. Ďakujem.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 139, nehlasoval 1. Konštatujem, že sme v treťom čítaní . Otváram rozpravu v rámci tohto čítania a pýtam sa, kto sa hlási do rozpravy? Konštatujem, že nikto. Vyhlasujem rozpravu za skončenú. Nech sa páči záverečné hlasovanie.
Laurenčík, Milan, podpredseda NR SR (2021-06-18):
Ďakujeme, váš čas vypršal. Ďalším pánom poslancom je pán poslanec Vladimír Bilčík, nech sa páči.
P. Paška, predseda NR SR: (2009-10-28):
Páni, navrhujem trošku skôr vyhlásiť obedňajšiu prestávku, aby sme potom začali. Je súhlas? (Všeobecný súhlas.) Takže prerušujem rokovanie a budeme pokračovať týmto bodom o 14.00 hodine poobede. Ďakujem pekne. (Prerušenie rokovania o 11.52 hodine.) (Pokračovanie rokovania o 14.00 hodine.)
K. Sárközy, poslankyňa: (2007-09-20):
Ja som interpelovala pána ministra dopravy, pôšt a telekomunikácií pána Ľubomíra Vážneho. Moja interpelácia bola pod č. 969/07 a odpoveď na interpeláciu pod č. 1942/M-2007. Moja otázka na pána ministra v krátkosti znela asi tak, že Železničná spoločnosť Slovenska modernizuje osobné vozne. Modernizáciou už prešlo niekoľko vozňov, z ktorých však ani jeden nejazdí na južnom Slovensku. Moja otázka bola: Mohli by ste mi ozrejmiť, pán minister, podľa akého kľúča došlo k ich prerozdeleniu? A spomenula som príklad, že napríklad necelých 100 km z Komárna do Bratislavy v roku 2007 trvá viac ako 2,5 hodiny. V odpovedi na moju otázku mi pán minister napísal: Je pravdou, že modernizované vozne sú prioritne nasadzované na IC vlaky Košice – Žilina – Bratislava, na rýchliky Bratislava – Žilina – Košice, avšak je to z toho dôvodu, že na severnej trase sú vlaky výrazne viac obsadené a je tam aj oveľa viac diaľkových cestujúcich ako vo vlakoch Bratislava – Zvolen – Košice. Postupne s mnohými dodávkami, ktoré sú však obmedzené disponibilnými prostriedkami, sú tieto vozne nasadzované aj na južný ťah. Ale na začiatku mi napísal, že modernizáciou prešlo niekoľko desiatok vozňov a priznal, že ani jeden z týchto vozňov nie je na južnom Slovensku. Ale mi aj v odpovedi napísal, že zaujímavosťou v tejto súvislosti je prevádzkovanie jediného klimatizovaného motorového vozňa práve na trati Bratislava – Komárno. No, keď si to ja preložím, tak ja si myslím, že preto je tam potrebný ten jediný klimatizovaný vozeň, pretože tá cesta trvá vyše 2,5 hodiny. To je jedna moja pripomienka, s ktorou nemôžem súhlasiť. Ale oveľa dôležitejšia je posledná veta. Ja som to Komárno dala ako príklad, že 100-kilometrový úsek trvá v dnešnej dobe vyše 2 hodín a pán minister mi dal radu, že je oveľa lepšie, keď z Komárna je priame spojenie s Bratislavou rýchlikom Zámčan a viacerými prestupnými spojeniami cez Nové Zámky sa môžu pasažieri dostať do Bratislavy. No, ja už len dodám, čo má robiť pasažier z Veľkého Medera napríklad, kde ja bývam, ktorý je od Komárna vzdialený 33 km. Z Veľkého Medera bude cestovať do Komárna, tam prestúpi, pôjde do Nových Zámkov a tam znova prestúpi. Takže, pán minister mi síce odpoveď dal, ale ja túto odpoveď nemôžem prijať. Takže sa pripájam k tomu procedurálnemu návrhu, ktorý predložila pani poslankyňa Gibalová a k tomu uzneseniu, že nesúhlasím s touto odpoveďou pána ministra. Ďakujem pekne.
Laššáková, Jana, podpredsedníčka NR SR (2014-11-28):
V rozprave mal ísť pán poslanec Hlina, ktorého nevidím v sále. Ďalej, pán poslanec Kondrót, ktorý tiež nie je prítomný. Nech sa páči, pán poslanec Zajac, ktorý je už pripravený, máte slovo.
Laššáková, Jana, podpredsedníčka NR SR (2015-12-01):
Nech sa páči, pán poslanec Kadúc.
Hrnčiar, Andrej, podpredseda NR SR (2018-10-16):
Dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Pfundtner Edit, poslankyňa NR SR (2018-05-17):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 31 dní od prerokovania návrhu zákona v Národnej rade Slovenskej republiky v prvom čítaní.
Mikuš, Jozef, poslanec NR SR (2014-11-08):
Ďakujem pekne, pani predsedajúca. Tiež sa budem venovať tej časti, v ktorej predrečník hovoril o energetike a hlavne o jadre. Úplne súhlasím, že naša výroba elektrickej energie sa približne rovná spotrebe už niekoľko rokov. V niektorých rokoch to dokonca býva opačne, ako si spomínal. Viac jej vyrobíme, ako jej spotrebujeme. Náš energetický mix je považovaný odborníkmi za veľmi optimálny a to ešte máme záväzky voči Európskej únii na zvýšenie percenta výroby energií z obnoviteľných zdrojov energie a zvýšenie efektivity, inými slovami zníženie spotreby. A neviem o tom, že by vláda prichádzala s nejakým veľkým projektom investorským, ktorý by zvýšil spotrebu elektrickej energie u nás. Napriek tomu, tak ako si hovoril, ako aj moji predrečníci vo faktických hovorili, vláda akoby bola zamilovaná do jadra. Čo je ešte horšie. Dňa 5. novembra minulý týždeň vláda prijala energetickú koncepciu, ktorá sa vypracovávala cca rok a pol a na ktorej sa nič nezmenilo za ten rok a pol od samého úvodu, v ktorej naviac ešte ráta s výstavbou ďalších blokov jadrových v Jaslovských Bohuniciach. Stovky miliónov eur sa dnes reálne vynakladajú na vytvorenie podmienok pre výstavbu tejto elektrárne alebo týchto blokov, vykupujú sa kvôli tomu pozemky úplne zbytočne. Predpokladám a dúfam, že táto jadrová elektráreň nikdy neuzrie svetlo sveta. Vlády Roberta Fica veľmi rady propagujú alebo presadzujú veľké projekty. A prečo? To je aj cítiť z diskusie na tejto schôdzi. Ale ešte jedna myšlienka k tomu odkúpeniu SPP. Aj niektoré nemocnice na Slovensku sa pohybujú v zelených číslach. A štátne nemocnice majú dlh 350 mil. eur. Pán kolega, vieš si predstaviť, aké „cétečká“ by sa kupovali vo firmách rádovo stokrát, dvestokrát väčších, ako je piešťanská nemocnica?
Hrušovský, Pavol, podpredseda NR SR (2011-04-05):
Hlasujeme. (Hlasovanie.) 148 prítomných, 79 za návrh, 68 sa zdržalo, 1 nehlasoval. Návrh sme schválili. Prosím ďalší návrh.
Bublavý, Dušan, poslanec NR SR (2016-12-01):
Ďakujem za slovo. Pán kolega, tento návrh hlavne chce riešiť tú záležitosť, že aby sme každý rok našich ľudí neotravovali voľbami. To, že naozaj pristupujú čím ďalej, menej občanov k urnám, sme zavinili my politici. Takže a je jedno, či je pravý, ľavý, ale od roku ´93 naozaj tí ľudia chodia čím ďalej, tým menej, ale nech sú akékoľvek voľby a najmenej chodí na eurovoľby do Európskeho parlamentu. A ja si myslím, že ak sa nám podarí v blízkej budúcnosti, aby voľby boli kumulované, aby naozaj prebehli v jeden deň alebo dva dni, keďže aj v nedeľu je potrebné spočítať, aj v tomto návrhu je, že v nedeľu môže vyšší územný celok, by mohol byť spočítaný. A ja si myslím, ak sa nám to podarí, tak spravíme krok v ústrety k našim voličom, našim ľuďom. Ak by sme boli my tí, ktorí či už v komunálnych voľbách kandidujeme za richtárov, aby mohli tí ľudia, ktorí prídu voliť svojho richtára, aby mohli voliť aj predsedu samosprávneho kraja, a to je len dobrý krok. To, že či sa tam ušetria finančné zdroje, alebo nie, keď tá komisia bude dva dni, to je teraz ťažko dopredu povedať, ale možno je tam nejaké šetrenie, ale nie je to len kvôli tomu dôvodu. Je to hlavne, aby tí ľudia prišli voliť. A ja si myslím, že ak máte pochybnosti pri určitých voľbách do samospráv a naozaj ste boli aj svedkom nejakých takých aktivít, ktoré ste sám zaznamenal, treba podať trestné oznámenie. Lebo tak ako kolegyňa tu, jeden kolega spomenul, že sa to riešilo a sa to možno aj dokázalo. Takže treba bojovať o demokraciu.
P. Paška, predseda NR SR: (2007-05-16):
Nech sa páči, pani ministerka.
Mora, Ján, poslanec NR SR (2016-06-22):
Dobrý deň. Dovoľte, aby som podal interpeláciu na ministra životného prostredia pána Sólymosa. Vážený pán minister, v zhode s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Realizácia prieskumu ťažby plynu a ropy na východe Slovenska zahraničnými spoločnosťami začala 1. augusta 2006, keď pán minister Jahnátek svojím podpisom udelil licencie na prieskumy. V prvej časti prieskumov firmám Alpine Oil and Gas, JKX Ondava B. V. a ROMGAZ, s. r. o., je zaujímavá vlastnícka štruktúra spoločnosti Ondava BV, pretože vedie až k ukrajinskej mafii magnáta Kolomojského a Bogolubova. V rámci tejto ťažby sa realizovali petície a uznesenia obecných zastupiteľstiev proti ťažbe. V obciach Ruská Poruba, Oľka a Smilno to boli petície občanov proti ťažbe a v obciach Závada, Ruská Kajňa a Pakostov obecné zastupiteľstvá prijali uznesenia, ktoré sú proti prieskumu a ťažbe ropy, plynu a iných derivátov. V tejto kauze sa odkrývajú zaujímavé paradoxy. Raz súd predbežne nariadi urbariátu uvoľniť cestu pre zahraničné firmy a tiež cez súkromnú parcelu a následne súd predbežným opatrením zakáže prístupovú cestu pre spoločnosť Alpine Oil and Gas. Následne sa spoločnosť Cesty Smilno, s. r. o., dobíja cez súkromné pozemky na miesto realizácie vrtu. Prístupovú cestu má v podielovom vlastníctve do 200 občanov Slovenskej republiky. Na základe týchto faktov, pán minister, vám chcem položiť nasledujúce otázky: Vrtná pracovná plošina je na parcele, ktorá je definovaná ako orná pôda. Ako je možný nesúlad využitia pôdy bez preklasifikovania účelu použitia pôdy? Druhá otázka: Ako je možný prieskum bez súhlasu všetkých spoluvlastníkov pôdy? Tretia: Hrozí výskyt a únik radónu z podložia, priesaky vrtných kalov do spodných vôd, znečistenie spodných vôd olejmi, resp. znečistenie niklom alebo chrómom? Štvrtá otázka: Máte pripravené varianty pre možnosť nepredvídateľných ekologických havárií a varianty ich riešenia? A posledná otázka: Je pravda, že jednáte o predĺžení platnosti práv na prieskum? Osobne by ma zaujímalo, že na akú stranu sa postavíte, či na spoločnosť ľudí, alebo na stranu americkej ťažobnej spoločnosti. Ďakujem. (Potlesk.)
Laššáková, Jana, podpredsedníčka NR SR (2013-06-20):
Pán minister, nech sa páči.
Jílek, Rastislav, poslanec NR SR (2021-05-04):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2011-06-29):
Vážené panie poslankyne, vážení páni poslanci, otváram druhý rokovací deň 20. schôdze Národnej rady. Na dnešnom rokovacom dni o ospravedlnenie požiadal pán poslanec Sidor. V rokovaní pokračujeme v prerušenej zlúčenej rozprave v prvom čítaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 398) a o návrhu poslancov Národnej rady Slovenskej republiky Jána Počiatka, Petra Kažimíra a Branislava Ondruša na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 413). Prosím ministra práce, sociálnych vecí a rodiny Jozefa Mihála a poslanca Jána Počiatka, namiesto neho, je tu pán Ondruš, poslanca Branislava Ondruša, aby ako navrhovatelia zaujali miesta pre nich určené. Taktiež prosím spravodajcu z výboru pre sociálne veci pána poslanca Horvátha, aby zaujal miesto určené pre spravodajcu. S faktickými poznámkami sú na včerajšie vystúpenie poslanca Petra Kažimíra prihlásení poslanci Kalist, Jurčík a Bublavý. Slovo má pán poslanec Kalist. Nie je prítomný. Pán poslanec Jurčík. Nech sa páči. Poprosím mikrofón pre pána poslanca. Moment, páči sa.
Glváč, Martin, podpredseda NR SR (2019-02-05):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
P. Paška, predseda NR SR: (2008-10-21):
Nech sa páči, pani poslankyňa.
Bugár, Béla, podpredseda NR SR (2019-11-26):
Pán poslanec Muňko. Páni poslanci, keď ste vy hovorili, nikto nekričal. Pán poslanec Matovič! (Výkriky z pléna.) Pán poslanec Maňko, nech sa páči, Muňko, pán poslanec Muňko.
Číž, Miroslav, poslanec NR SR (2011-07-07):
Ďakujem pekne, vážený pán podpredseda parlamentu. No inštitút otvorenia rozpravy a vstup do zákona a rešpektovanie elementárnych štádií a postupov pri legislatívnej normotvorbe predsa nie je možné využívať na takýto, takýto rozsiahly pozmeňujúci návrh. Veď toto, toto, hovoríme predsa o veci, ktorá sa dotýka veľmi zásadných otázok, otázok slobôd ľudí, otázok odnímania slobody za, za prípadné porušenie práva a podobne. A teraz týmto spôsobom tak rozsiahly návrh bez toho, aby išiel do výborov, a prípadne o ňom hlasovať, to je, to je trestuhodné, si dovolím povedať. Vážení kolegovia, vážne vás vyzývam, nežartuje, ide o veľmi vážne veci. Ak takýto návrh tu je, to znamená, že doterajšia úprava vykazuje vážne vady, že sa nedá pokračovať v tom štandardnom. Vráťme to normálne do výborov, nech sa to prerokuje. Ide o naozaj mimoriadne vážne veci a nech sa hlasuje potom, keď budú zrejmé stanoviská k tomuto. Aj odbornej verejnosti a, samozrejme, aj poslancov. Týmto spôsobom nie je možné a takto pristúpiť k hlasovaniu o tomto návrhu zákona podľa mňa. Ďakujem za pozornosť.
M. Číž, podpredseda NR SR: (2008-01-30):
Slovo má pani poslankyňa Darina Gabániová.
Figeľ, Ján, podpredseda NR SR (2015-01-28):
Nech sa páči, s reakciou na faktické poznámky Ľubomír Petrák.
Karahuta, Jaroslav, poslanec NR SR (2022-12-01):
Ďakujem pekne za slovo. Ten posledný príspevok ma úplne posadil do stoličky, lebo rodinný podnik a evidencia a registrácia plánu obnovy, trošku ste mimo, pani kolegyňa, ale poriadne mimo, úplne. Pán spravodajca Ledecký, teraz ste sa, ste potvrdil, že ste nečítal tento, túto novelu zákona. V § 15a ods. 6 – rodinný podnik, ktorý vykonáva poľnohospodársku činnosť vrátane hospodárskeho chovu rýb alebo produkuje, spracováva a obchoduje s poľnohospodárskymi surovinami, je rodinnou farmou. Prečo klamete?! Prečo klamete?! Zavádzame pojmy. A prečo rozprávate o nejakej byrokracii, ja tomu vôbec nerozumiem, keď je to obyčajné splnenie podmienok, 52 % vlastníctvo a sú tam tri-štyri veci. A keď si myslíte, že každý má nárok na všetko, no tak potom nech je každý lekár, nech je každý zubár. Neklamte, nezavádzajte tu ľudí! Vy hľadáte dôvody, prečo by to nebolo. Toto je celý váš cieľ celej tejto rozpravy. Ani jeden, som nepočul jeden argument, že normálne, logicky, že prečo by to nemohlo v tomto zákone byť. Lebo evidencia? Lebo chceme vedieť, kto skutočne má záujem na rodinnom podnikaní na Slovensku? Toto vám vadí?! Presne ako to bolo, ako s farmárskymi bitúnkami, kde šéfka jedného združenia je proti farmárskym bitúnkom, lebo dva veľké mäsokombináty padnú? Toto je cieľom tohto senátu? Kde sme? (Reakcia z pléna.) A človek je kde? Kde je rodina? Kde sú, kde sú podmienky rodiny, alebo ste už v takej bubline, že ste zabudli, že na svete sú aj normálni ľudia? Ďakujem pekne.
Paška, Pavol, predseda NR SR (2014-05-29):
(Hlasovanie.) 140 prítomných, 23 za, 80 proti, 37 sa zdržalo. Návrh sme neschválili.
P. Paška, predseda NR SR: (2010-02-09):
(Hlasovanie.) 136 prítomných, 86 za, 50 sa zdržalo. Návrh sme postúpili do druhého čítania.
Blanár, Juraj, podpredseda NR SR (2022-12-07):
Pani poslankyňa Mária Kolíková s faktickou poznámkou.
Pellegrini, Peter, predseda NR SR (2014-11-28):
Pani poslankyňa Šípošová, máte procedurálny návrh? Poprosím procedurálny návrh, pani poslankyňa Šípošová.
I. Farkas, poslanec: (2007-10-19):
Vnímame tu dva okruhy problémov. Prvý problém. Ak sa zákon o štátnych hmotných rezervách novelizuje prakticky v jednom bode, ako sa potom zabezpečí záruka, garancia zo strany súkromnej spoločnosti za skladovanie a včasnú dodávku predmetu hmotných rezerv za kritických alebo mimoriadnych okolností, keď to bude akútne a potrebné? V zmysle zákona totiž štátna organizácia, štátne hmotné rezervy, zodpovedá za skladovanie a včasnú dodávku základných potravín a iného materiálu, ak to budú vyžadovať kritické alebo mimoriadne okolnosti. Akým spôsobom sa bude delegovať táto zodpovednosť na súkromnú spoločnosť, právnickú osobu alebo fyzickú osobu, táto okolnosť nie je obsiahnutá v tomto návrhu. Druhý problém. Nazdávame sa, že týmto návrhom sa vytvára priestor pre klientelizmus, lebo nie je definované, na základe akých kritérií sa budú vyberať dodávatelia a za akých okolností sa môžu uzatvárať zmluvy s právnickými osobami a fyzickými osobami, lebo zároveň s týmto návrhom sa nenovelizujú iné zákony, ktoré súvisia s touto oblasťou. Ako príklad uvediem zákon o verejnom obstarávaní. Predstavitelia vlády na čele s premiérom veľmi často vyhlasujú, že súčasná vláda neprivatizuje národný majetok, lebo súčasná vláda má inú alternatívu, alternatívu v sofistikovanom spôsobe uzatvárania zmlúv s obchodnými spoločnosťami, v sofistikovanom spôsobe spravovania štátnych podnikov, spoločností a zariadení súkromnými spoločnosťami. To, že sa táto činnosť robí aj v iných oblastiach, ako príklad môžem spomenúť návrh zákona, ktorým sa mení zákon č. 338/2000 Z. z. o vnútrozemskej plavbe, ktorý zhodou okolností pán prezident vrátil na opätovné prerokovanie do Národnej rady asi nie náhodou, alebo návrh zákona, ktorým sa mení zákon č. 725/2004 Z. z. o podmienkach prevádzky vozidiel v premávke na pozemných komunikáciách, v ktorom sa centralizuje kontrola originality motorových vozidiel, ale aj iné služby pre motoristov. Spoločným menovateľom uvedených troch návrhov zákonov je skutočnosť, že o nich rokuje Národná rada ako o poslaneckých návrhoch, pričom svojím rozsahom, dosahom a pôsobnosťou by bolo logické, keby ich novelizovala Národná rada na základe vládnej iniciatívy. Obchádza sa tým medzirezortné pripomienkové konanie. Nech sa kompetentní a ctení poslanci zamyslia, prečo sú tieto zákony novelizované formou poslaneckých návrhov. Dávam preto procedurálny návrh v zmysle § 73 ods. 3 písm. a) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vrátiť uvedený návrh zákona na dopracovanie. Ďakujem pekne za pozornosť.
Glváč, Martin, podpredseda NR SR (2018-05-16):
Nech sa páči. S reakciou? Nie ste prihlásená. A áno, ste. Nech sa páči, s reakciou pani poslankyňa Červeňáková. Zapnite, prosím vás, mikrofón. Pani poslankyňa, musíte stlačiť. Svietite, môžte rozprávať.
Blanár, Juraj, podpredseda NR SR (2022-06-17):
Jedna faktická poznámka na vaše vystúpenie. Pán poslanec Kočiš, nech sa páči.
K. Tóthová, poslankyňa: (2001-09-19):
Vám sa to však všetko vôbec na dušu nekladie a vás sa to netýka. Vy si ani neuvedomujete, že s chaosom v miestnej štátnej správe môžete ohroziť aj štátnosť. Ale na tej vám zase len nezáleží. Takže v pokoji ministri ani neprídu do parlamentu, veď sa to schváli, ale vy sa budete hrdiť, že ste urobili reformu. Nerobíte ju! Len zákon zlý prijímate!
Kadúc, Miroslav, poslanec NR SR (2014-12-04):
Ďakujem. Iba veľmi stručne. Ďakujem za vystúpenia. A to konštruktívne vystúpenie pána Fronca, ak som vás správne pochopil, okej, tak keď nehovoríme o sociálnej dávke, hovorme o tom, že je to príjem, ktorý má slúžiť na zabezpečenie dôstojného dôchodku. Minimálne o tom hovorme. Dôchodku. Dôchodca má byť na dôchodku, v zásade by nemal byť v práci. To je, veľmi zjednodušene povedané, tak, ako to ja vnímam. Rozumiem tomu, že dôchodky v iných krajinách sú na úplnej inej úrovni. Úplne tomu rozumiem. Len my sme v tejto spoločnosti, v tomto štáte a máme situáciu ekonomickú, akú máme. Čísla hovoria jasne. Ja viem, že týmto si u dôchodcov nepolepším, ale toto nie je účelom. Ja som tu nie preto, aby teda, som teda hladkal dôchodcov, že všetko je v poriadku. Dôchodcovia sú štatisticky najmenej ohrozená skupina chudobou. Skupina dôchodcov je najmenej ohrozená chudobou zo všetkých. Najviac ohrozené, ak sa nemýlim, sú páry s jedným, dvomi, tromi deťmi. To sú skupiny ohrozené chudobou, čiže aj medzi týmito. A teraz, keď hovorím o mladých ľuďoch, kde je tá nezamestnanosť, niektorí hovoria 30 %, tá nezamestnanosť podľa mojich čísiel, alebo podľa toho, čo ja mám vedomosť, je niekde na úrovni jednej pätiny, teda 20 %, a to neni malé číslo. A tí ľudia sa nemajú kde zamestnať. Ten štát im nedáva tie podmienky, tie príležitosti. A tým vlastne reagujem aj na kolegu Kuffu, že okej, ak štát netvorí pracovné miesta nejak systémovo, no, musíme to spraviť takto. Proste ja si uvedomujem, že toto je, že má to nádych jednorazového nesystémového opatrenia, ale niekde začať proste musíme. Keď tento štát sa o tých mladých nestará, tu je riešenie. Mladí získajú prax. Kde inde, keď nie v štáte? Súkromník asi ťažko dá tú prax. Čiže, čiže len toľko možno. Dúfam, že som vysvetlil všetko, čo bolo povedané, a ostatné si povieme tam, kde ste povedali, že si povieme, kde teda asi aj smerujeme (vyslovené s pobavením). Ďakujem pekne za pozornosť.
Kočiš, Eduard, poslanec NR SR (2021-05-05):
Ďakujem pekne za slovo, pán predsedajúci. Áno, Miro, v tomto zákone je značne prezentovaná kolektívna vina. A tak ako povedal aj pán kolega Susko ako renomovaný právnik, si myslím, že táto kolektívna vina je v tomto zákone veľmi úzko vyprofilovaná. V konečnom dôsledku Ústav pamäti národa by mal nahradiť nejakým spôsobom súd. To nepovažujem naozaj za veľmi šťastné riešenie a, naopak, to považujem za veľmi neštandardný postup, pretože tento ústav by mal ohraničovať nejaké osoby, ktoré boli buď závadové, alebo nejakým spôsobom, v úvodzovkách, ubližovali jednoduchým príslušníkom žijúcim v Československu na základe nejakých príkazov alebo zákazov. Všetci príslušníci silových zložiek, či už to boli vojaci, či už to boli príslušníci Štátnej bezpečnosti, alebo či už to boli príslušníci Verejnej bezpečnosti, boli v tomto období, v týchto rokoch, nebavme sa naozaj o tých chorých rokoch päťdesiatych, šesťdesiatych, kde už tí pozostalí alebo aj tí priami účastníci nie sú medzi nami, všetci títo príslušníci boli naozaj profesionáli. Čiže ja naozaj nepovažujem za vhodné perzekvovať nejakého príslušníka Pohraničnej stráže kdesi pri Karlových Varoch, ktorý strážil západnú hranicu Československej socialistickej republiky, a dávať mu za vinu to, že v tomto a v tomto období bol príslušníkom nejakých vojenských síl alebo nejakých vojenských zložiek, ale zároveň neperzekvovať nejakého prokurátora, ktorý naozaj nejakým spôsobom určite vykonával svoje rozsudky alebo svoju prokurátorskú prax alebo činnosť nie veľmi vhodným spôsobom. Čiže naozaj tento zákon, hovorím, vraciame sa hlboko do minulosti a bolo by naozaj, pani kolegyňa Andrejuvová, ideálne, ak by ste tento zákon stiahli a vôbec sa tým nezaoberali. Ďakujem pekne.
Paška, Pavol, predseda NR SR (2013-10-18):
(Hlasovanie.) 139 prítomných, 124 za, 15 sa zdržali. Návrh sme schválili.
Bernaťák, Tibor, poslanec NR SR (2018-09-19):
Takže ods. 9: „(9) Pre použitie príspevku podľa § 25 poskytnutého strane po vyhlásení výsledkov volieb do Národnej rady Slovenskej republiky pred 1. januárom 2019 sa použije znenie § 29 zákona v znení účinnom do 31. decembra 2018.“ Ďakujem.
Ďuriš Nicholsonová, Lucia, podpredsedníčka NR SR (2018-10-23):
Pani poslankyňa Cigániková.
Sulík, Richard, predseda NR SR (2011-09-14):
Chcel som, aby doznel ten príspevok pána Jarjabka a nastalo ticho. Pán poslanec Senko. Prepáčte mi, samozrejme, som... (Reakcia poslanca: „Tiež ste sa zamysleli.“) Ohúrili ste ma.
Glváč, Martin, podpredseda NR SR (2018-10-18):
S faktickými poznámkami dvaja poslanci. Končím možnosť prihlásiť sa. Pán poslanec Hrnko.
Žiak, Miroslav, poslanec NR SR (2021-11-23):
Pán poslanec Eštok, vy ste extrémny cynik a nerozumiem tomuto vášmu vystúpeniu, pretože vy rozprávate o odpolitizovaní v štátnej službe. Vy ste bol členom SMER-u, vy ste bol členom mladých sociálnych demokratov, strany, ktorá zabezpečovala to, že ešte aj upratovačka na úrade práce napríklad musela mať stranícku knižku strany SMER, vašej rodnej strany. Rozprávali ste o milenkách, údajných milenkách, ktoré si dosadzujú členovia OĽANO. Ja nie som členom OĽANO, ale neviem o tom, ale pritom viem o rôznych milenkách rôznych poslancov strany SMER, ktoré ste dosadzovali do rôznych úradov na rôzne miesta. A vy sa tu postavíte a idete kritizovať niečo, čo ste sám robili. A ja neviem, vy keby si spláchnete hlavu v záchode, to má väčší efekt ako to, čo ste teraz predviedol.
Paška, Pavol, predseda NR SR (2012-10-18):
Hlasujeme. (Hlasovanie.) 136 prítomných, 80 za, 46 proti, 10 sa zdržalo. Návrh sme schválili. Sme v treťom čítaní . Otváram rozpravu. Nie je o ňu záujem. Vyhlasujem rozpravu za skončenú. Budeme hlasovať.
Hrnko, Anton, poslanec NR SR (2019-12-05):
O dvanástej hodine bude mimoriadne zasadnutie výboru pre obranu a bezpečnosť, bude v režime vyhradené. Ďakujem.
Jurinová, Erika, podpredsedníčka NR SR (2014-11-09):
Pán poslanec Mičovský.
J. Čech, poslanec: (2008-02-08):
Na margo tých vyjadrení okolo územného plánu, tie veci, ktoré ste hovorili, sú absolútne nepravdivé, územný plán, ktorí tvrdili aj dnes na vystúpení vo výbore, ktorý bol schválený v roku 2002, to boli zmeny, je neplatný, nevyjadrovali sa k týmto zmenám zásadne dotknuté organizácie. Prečo nepoviete o tom, že tu ide o likvidáciu banského diela? To je hlavný dôvod, prečo tento krajský úrad a následne Inšpekcia životného prostredia postupovali tak, ako postupovali. Nechajme, počkajme do utorka, uvidíme, ako sa nám vyjadria, a potom tu vystúpte pred poslaneckú snemovňu a informujte o tom, ako to v skutočnosti bolo. Ďakujem. (Potlesk.)
Grendel, Gábor, podpredseda NR SR (2023-06-27):
Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Petrovi Dobešovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Svrček, Miloš, poslanec NR SR (2020-09-17):
Ja len v krátkosti. Ja chcem fakt objektívne veľmi vysoko oceniť, že členovia tejto vlády aktívne chodia do toho regiónu, na to miesto a zaujímajú sa o aktuálny stav riešenia tejto situácie. Neoceňujem to len ja, oceňujú to aj ľudia, ktorí tam žijú, pretože po 38 rokoch počúvania toho, že z Bratislavy sa bude všetko riešiť, a všetko stojí tak, ako tam bolo 38 rokov, nič sa nedoriešilo, tak ako veľmi pozitívne to vnímame. A práve to som chcel vedieť, ja som bol s vami aj osobne, aj s ďalšími kolegami z parlamentu na tom mieste, keď sa odoberali tie vzorky z výskumného ústavu, a to by nás v podstate aj zaujímalo. Čiže do konca októbra by mali byť určite tie výsledky, aby sme vedeli, čo ďalej aj z vašej strany, aké budú ďalšie aktívne kroky vyvíjané na riešenie tejto situácie. Ďakujem.
Hrnčiar, Andrej, podpredseda NR SR (2016-06-16):
Pani poslankyňa Dubačová.
Hrnčiar, Andrej, podpredseda NR SR (2017-04-04):
Pani poslankyňa Remišová.
M. Číž, podpredseda NR SR: (2008-06-25):
A slovo má pán poslanec Hrušovský.
Pčolinský, Peter, podpredseda NR SR (2023-03-21):
No, pán poslanec, pozrite ešte raz, pretože... (Reakcia z pléna: „1235, to ty máš zle napísané.“ ) Podľa programu je to tlač 1235.
Holý, Štefan, podpredseda vlády SR (2020-12-09):
Vážený pán predsedajúci, vážené panie poslankyne, vážení páni poslanci, zapojenie hospodárstva Slovenskej republiky do svetovej ekonomiky a jeho otvorenosť, ako aj členstvo Slovenskej republiky v Európskej únii a v schengene s voľným pohybom tovaru a ľudí sa v prípade situácie, aká nastala na jar v roku 2020 v súvislosti so šírením ochorenia COVID-19, ukázali ako faktory, ktoré objektívne zabraňujú zvládnutie takéhoto druhu pandémie v priebehu 90 dní. Zapojenie, podľa čl. 5 ods. 2 ústavného zákona č. 227/2002 Z. z. núdzový stav možno vyhlásiť v nevyhnutnom rozsahu a na nevyhnutný čas najdlhšie na 90 dní. Ústavodarca pôvodne s vyhlásením núdzového stavu z dôvodu pandémie nerátal a tento dôvod výslovne ustanovil až ústavným zákonom č. 181/2006 Z. z., ale bez dostatočného zohľadnenia nutnosti prispôsobenia iných ustanovení čl. 5 vo vzťahu k riešeniu pandémie, a to o to viac, ak ide o celosvetovú pandémiu respiračného ochorenia. V súčasnosti sa Slovensko nachádza v situácii, kedy na základe posledných údajov z ministerstva zdravotníctva je trend obsadenosti nemocničných lôžok vyčlenených pre pacientov s COVID-19 rastúci prakticky na celom území republiky, a to najmä v Košickom v Prešovskom, v Trnavskom, v Žilinskom a Nitrianskom kraji, kde sa predpokladá trend rastu na úrovni prevyšujúcej 5 %. Treba vziať do úvahy, že aktuálna situácia sa z hľadiska prepuknutia príznakov ochorenia COVID-19 prejavuje s určitým časovým oneskorením, jedného až dvoch týždňov, preto aj súčasné údaje odzrkadľujú situáciu spred jedného až dvoch týždňov. Počas núdzového stavu je možné uskutočňovať opatrenia hospodárskej mobilizácie, súčasťou ktorých je okrem iného aj reprofilizácia lôžok a tiež protipandemické, protiepidemiologické opatrenia, ako aj opatrenia v oblasti sociálnych služieb. Taktiež sa viaceré nemocnice potýkajú s nedostatkom personálu, prípadne sú na hranici svojich personálnych kapacít. Tento problém je možné čiastočne riešiť nariadením pracovnej povinnosti, ktorú je však možné nariadiť, len ak je vyhlásený núdzový stav. Zároveň sa navrhuje novelizovať zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. Cieľom návrhu zákona je v reakcii na súčasný predkladaný návrh ústavného zákona... (Prerušenie vystúpenia predsedajúcim.)
Paška, Pavol, predseda NR SR (2012-12-11):
Prepáčte, pán predseda, ja sa ospravedlňujem. Takže s faktickou je pán poslanec Štefanec. Nech sa páči.
Glváč, Martin, podpredseda NR SR (2018-10-17):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Baška.